Source: http://docplayer.hu/2677169-A-jelen-honlap-es-szoftver-hasznalata-elott-el-kell-fogadnia-az-alabbi-altalanos-felhasznalasi-feltetelekrol-szolo-szerzodest.html
Timestamp: 2017-11-25 12:13:55
Document Index: 27439712

Matched Legal Cases: ['bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ']

A JELEN HONLAP ÉS SZOFTVER HASZNÁLATA ELŐTT EL KELL FOGADNIA AZ ALÁBBI ÁLTALÁNOS FELHASZNÁLÁSI FELTÉTELEKRŐL SZÓLÓ SZERZŐDÉST. - PDF
A JELEN HONLAP ÉS SZOFTVER HASZNÁLATA ELŐTT EL KELL FOGADNIA AZ ALÁBBI ÁLTALÁNOS FELHASZNÁLÁSI FELTÉTELEKRŐL SZÓLÓ SZERZŐDÉST.
Download "A JELEN HONLAP ÉS SZOFTVER HASZNÁLATA ELŐTT EL KELL FOGADNIA AZ ALÁBBI ÁLTALÁNOS FELHASZNÁLÁSI FELTÉTELEKRŐL SZÓLÓ SZERZŐDÉST."
1 ÁLTALÁNOS FELHASZNÁLÁSI FELTÉTELEK Érvényes: május 24-től A JELEN HONLAP ÉS SZOFTVER HASZNÁLATA ELŐTT EL KELL FOGADNIA AZ ALÁBBI ÁLTALÁNOS FELHASZNÁLÁSI FELTÉTELEKRŐL SZÓLÓ SZERZŐDÉST. A JELEN SZERZŐDÉS AZ AMERIKAI EGYESÜLT ÁLLAMOK JOGSZABÁLYAINAK MEGFELELŐEN KERÜLT MEGFOGALMAZÁSRA. AMENNYIBEN A SZERZŐDÉST LEFORDÍTJÁK ÉS A FORDÍTÁS ELTÉR AZ ANGOL NYELVŰ VÁLTOZATTÓL, AZ ANGOL NYELVŰ VÁLTOZAT TEKINTENDŐ IRÁNYADÓNAK. ÖN TUDOMÁSUL VESZI ÉS ELFOGADJA, HOGY VOLT ALKALMA LEFORDÍTANI A SZERZŐDÉST, TOVÁBBÁ TUDOMÁSUL VESZI ÉS ELFOGADJA A SZERZŐDÉSBEN FOGLALT VALAMENNYI FELHASZNÁLÁSI FELTÉTELT. A BNI Enterprises, Inc. (a továbbiakban: BNI) az Ön rendelkezésére bocsátja ezt a honlapot és a honlaphoz kapcsolódó szolgáltatásokat, amennyiben Ön teljesíti az Általános Felhasználási Feltételekről szóló szerződésben (a továbbiakban: Szerződés) rögzített feltételeket. E honlap részét képezik olyan minihonlapok, amelyeket a franchise-vállalkozók használnak és amelyeket részben ellenőrzésük alatt tartanak (például területi és csoporthonlapok). A honlapra való belépéssel és annak használatával a franchise-vállalkozó elfogadja az alábbi feltételeket, és tudomásul veszi, hogy a látogatót kötik az Általános Felhasználási Feltételek és az abban foglalt Adatvédelmi Szabályzat. A látogatói információkhoz hozzáféréssel rendelkező franchise-vállalkozó magára nézve kötelezőnek ismeri el az Általános Felhasználási Feltételeket és az Adatvédelmi Szabályzatot, úgy, mintha külön szerződést kötne a látogatóval. A honlap Ön által történő használata tekintetében a BNI és Ön, a látogató közötti kapcsolatra a jelen szerződés és az Adatvédelmi Szabályzatban foglalt vagy más módon a szerződés részét képező feltételek tekintendők irányadónak, továbbá olyan félre vonatkozóan, amellyel a BNI vagy egy franchise-vállalkozó már szerződéses viszonyban áll, a jelen szerződés kiegészíti az egyéb érvényben lévő szerződéseket. A HONLAP ÖN ÁLTAL TÖRTÉNŐ HASZNÁLATA A JELEN ÁLTALÁNOS FELHASZNÁLÁSI FELTÉTELEK ÉS AZ ADATVÉDELMI SZABÁLYZATBAN FOGLALT FELTÉTELEK ALAPJÁN JOGI KÖTŐERŐVEL RENDELKEZŐ SZERZŐDÉST HOZ LÉTRE, ÉS ÖN EZENNEL ELFOGADJA AZ ÖSSZES FENTIEKBEN EMLÍTETT FELTÉTELT. Ön elismeri, hogy elolvasta és tudomásul vette az Általános Felhasználási Feltételekről szóló szerződésben rögzített feltételeket (és/vagy lehetősége volt tanácsot kérni), valamint magára nézve kötelezőnek ismeri el annak valamennyi rendelkezését. Amennyiben nem fogadja el az Általános Felhasználási Feltételeket vagy az Adatvédelmi Szabályzatot, nem jogosult a honlap vagy a szoftver használatára, és haladéktalanul el kell hagynia ezt az oldalt. A jelen szerződés szóhasználatában az Ön és az Öné szavak bármely, a BNI honlapjára belépő vagy a szoftvert használó személyre vonatkoznak. A mi, minket és miénk szavak a BNI-ra vonatkoznak. A szerződésben szereplő és a BNI-ra vonatkozó bizonyos kifejezések a franchisevállalkozókra is vonatkozhatnak. A BNI jogosult bármikor és saját belátása szerint módosítani vagy aktualizálni a jelen szerződést a módosított szerződésnek a honlapon való közzétételével. Kérjük, rendszeresen látogasson el erre az oldalra, hogy értesüljön az esetleges szerződésmódosításokról. Valahányszor módosítást hajtunk végre, biztosítunk kattintással elfogadható módot is. Amennyiben Ön egy szerződésmódosítás közzétételét követően használja a honlapot vagy a szoftvert, az a legutolsó szerződésmódosítás elfogadásának minősül. Amennyiben nem fogadja el a módosításokat, törölnie kell felhasználói fiókját és tartózkodnia kell a honlap és a szoftver használatától. Amennyiben tovább használja a honlapot és a szoftvert, az a módosított feltételek elfogadásának minősül.
2 A BNI továbbá fenntartja a jogot arra, hogy az Ön értesítése nélkül bármikor módosítsa vagy ideiglenesen vagy véglegesen megszüntesse a honlapot (vagy annak bármely részét). Ön elfogadja, hogy a BNI és a franchise-vállalkozók sem Önnel, sem bármely harmadik féllel szemben nem felelősek a honlap vagy bármely alább meghatározott anyag módosításáért, felfüggesztéséért vagy megszüntetéséért. Megjegyezzük továbbá, hogy BNI-tagként, csoportvezetőségi tagként, a csoport vezetőségét támogató tagként, igazgatóként, igazgatói tanácsadóként, követként, alkalmazottként, önálló vállalkozóként vagy a BNI-jal szerződéses viszonyban álló egyéb személyként Ön magára kötelezőnek ismert el egyéb magatartási szabályokat, és a jelen honlapot az említett feltételeknek megfelelő módon köteles használni. Amennyiben Ön tevékenységét az Egyesült Államok kereskedelmi zárlata alatt álló országban végzi, vagy szerepel a megjelölt állampolgárok Egyesült Államok Pénzügyminisztériuma által vezetett listáján, nem folytathat kereskedelmi tevékenységet ezen a honlapon. Amennyiben tevékenységét olyan országban folytatja, amelynek törvényei nem ismerik el a jelen szerződési feltételeket, Ön a törvény által megengedett legnagyobb mértékben magára kötelezőnek ismeri el a jelen szerződés rendelkezéseit, és vállalja, hogy a BNI által választott döntőbíró által meghatározott módon kártalanítja a BNI-t minden olyan rendelkezésért, amelyet nem áll módjában végrehajtani. A jelen szerződéssel vagy egyéb szerződéseivel kapcsolatos kérdéseivel forduljon hozzánk bizalommal a címen. A SZERZŐDÉS HATÁLYA ALÁ TARTOZÓ HONLAPOK A jelen szerződés hatálya alá a BNI.com honlap mellett a BNIConnect.com domainen belül működő BNIConnect honlappal (a továbbiakban: a honlap), valamint a BNIConnect platformról működő egyéb kapcsolódó vagy alhonlapokkal kapcsolatos magatartás tartozik. Tájékoztatjuk, hogy amennyiben Ön a honlapot a BNIConnect.com-tól eltérő domainnév begépelésével nyitotta meg, a jelen felhasználási feltételek Önre is vonatkoznak. HONLAPHASZNÁLATI ENGEDÉLY Mindaddig, amíg Ön teljesíti a jelen szerződésben és az annak részét képező valamennyi kapcsolódó dokumentumban rögzített feltételeket, a BNI korlátozott, visszavonható, nem engedményezhető, másodlagos felhasználási engedély formájában nem továbbadható és nem kizárólagos engedélyt ad Önnek a honlap rendes internetböngészőn keresztüli használatára, a honlap és annak teljes, nyilvános tartalmának és anyagainak megtekintésére. A SZERZŐDÉS BEFOLYÁSOLJA AZ ÖN JOGAIT ÉS KÖTELEZETTSÉGEIT, EZÉRT KÉRJÜK, FIGYELMESEN OLVASSA VÉGIG. A jelen szerződésben foglalt feltételek bármely megsértése esetén e korlátozott engedély azonnal megszüntethető. A jelen szerződés semmilyen egyéb jogot nem biztosít és nem foglal magában.
3 A SZERZŐDÉS RÉSZÉT KÉPEZŐ FELTÉTELEK Az alábbi kiegészítő feltételek a jelen szerződés részét képezik, és a jelen szerződés elfogadásával Önre nézve is kötelező az alábbi dokumentumokban foglalt valamennyi kiegészítő feltétel: 1. Szerzői Jogi Szabályzat 2. Panaszkezelési Szabályzat (beleértve a védjegyekkel kapcsolatos panaszok kezelését) 3. Adatvédelmi Szabályzat 4. Online Etikai Kódex HONLAPHASZNÁLATI JOGOSULTSÁG Az alábbiakban olvashatja a honlaphasználati jogosultság feltételeit, és Ön ezennel szavatolja, hogy megfelel valamennyi jogosultsági előírásnak. 1. Elmúlt 18 éves; 2. Jelenleg egy BNI-csoport jó hírnévvel rendelkező tagja, aki időben és maradéktalanul megfizette a BNI-tagságához kapcsolódó valamennyi díjat; vagy a BNI vagy egy franchise-vállalkozás igazgatója, alkalmazottja vagy alvállalkozója; vagy a BNI jó hírnévvel rendelkező franchise-vállalkozója; 3. Felhasználóként korábban nem távolították el, függesztették fel vagy törölték a honlapról; 4. Nem a BNI versenytársa, nem alkalmazottja, tanácsadója vagy egyéb módon támogatója a BNI valamely versenytársának; és 5. Rendelkezik a jelen szerződés megkötéséhez szükséges teljes felhatalmazással és képességgel, és a szerződés megkötése nem sérti az Ön vagy egy harmadik személy bármely egyéb szerződését vagy jogát. HOGYAN VÁLHAT A HONLAP FELHASZNÁLÓJÁVÁ? Számos különböző módon válhat a honlap felhasználójává. Amennyiben jelenleg nem a BNI tagja, kérhet felhasználónevet, továbbá kérheti, hogy a BNI-hoz való csatlakozás céljából vegyék fel Önnel a kapcsolatot vagy kitöltheti a csatlakozási kérelmet online formában is. Amennyiben a csatlakozási kérelmet online tölti ki, a valóságnak megfelelően kell válaszolnia valamennyi kérdésre, garantálva a válaszok valódiságát, és előfordulhat, hogy a kérelem beadását megelőzően el kell fogadnia további feltételeket is. Amennyiben csatlakozási vagy kapcsolatfelvételre irányuló kérelmet nyújt be, a BNI felveheti Önnel a kapcsolatot vagy az [Adatvédelmi Szabályzatnak] megfelelően felhasználhatja az Ön által szolgáltatott információkat. Amennyiben ellátogat egy BNI-csoport találkozójára, a csoport egy tagja, a BNI egy képviselője vagy egy franchise-vállalkozó jogosult a honlapra feltenni az ez alkalommal Ön által szolgáltatott információkat. Üzenetet kaphat a BNI-tól vagy a honlapról, amelyben meghívják, hogy egy online csatlakozási kérelem kitöltésével csatlakozzon a BNI-hoz. A szóban forgó üzenet tartalmazhatja a honlapra való belépéshez szükséges felhasználónevét és jelszavát.
4 Amennyiben egy BNI-találkozón papíralapú csatlakozási kérelmet tölt ki, egy BNI-tag, a BNI egy képviselője vagy egy franchise-vállalkozó jogosult a honlapra feltenni a csatlakozási kérelméből származó információkat. Üzenetet kaphat a BNI-tól, egy franchise-vállalkozótól vagy a honlapról, amely tartalmazhatja a honlapra való belépéshez szükséges felhasználónevét és jelszavát. Amennyiben már a BNI tagja, a csoportjának valamely tagja, a BNI egy képviselője vagy egy franchisevállalkozó jogosult a honlapra feltenni a tagviszonyából származó információkat, és a honlap, a BNI egy képviselője vagy egy franchise-vállalkozó felveheti Önnel a kapcsolatot, hogy közölje Önnel a honlapra való belépéshez szükséges felhasználónevét és jelszavát. A HONLAP ELÉRHETŐSÉGE ÉS HASZNÁLATA Míg a BNI jelentős erőfeszítéseket tesz annak érdekében, hogy a honlap mindig elérhető legyen, nem vállal szavatosságot, hogy a honlaphoz való hozzáférés megszakítás nélküli és hibáktól mentes lesz, továbbá nem vállal szavatosságot azért, hogy a felhasználók bármikor hozzáférhetnek vagy használhatják a honlap valamennyi szolgáltatását. A BNI jogosult saját belátása szerint bármikor módosítani, felfüggeszteni vagy megszüntetni a honlap bármely (vagy valamennyi) elemét, beleértve a honlap bármely szolgáltatásának vagy az Ön felhasználói fiókjának elérhetőségét. A BNI-nak jogában áll értesítés vagy felelősségvállalás nélkül korlátozni a honlap bizonyos szolgáltatásaihoz vagy részeihez való hozzáférést vagy azok használatát, vagy korlátozni az Ön hozzáférését a honlap bármely vagy valamennyi részéhez. Tilos megkísérelni vagy ténylegesen hozzáférni a honlap azon részeihez, amelyek megtekintésére nincs engedélye. A honlap célja az, hogy a BNI franchise-vállalkozóinak, azok alkalmazottainak, igazgatóinak/igazgatói tanácsadóinak és tagjainak nyújtson olyan szolgáltatást, amely megkönnyíti számukra kapcsolatok kiépítését a többi BNI-taggal. A honlap nem konkrét termékek vagy szolgáltatások értékesítését célzó marketingeszköz (ez alól kivételt képeznek a BNI bannerhirdetései és az általa jóváhagyott bannerhirdetések), továbbá szigorúan tilos a honlapot a BNI írásbeli hozzájárulása nélkül a többi felhasználónak szóló kereskedelmiajánlat-tételre használni a honlap keretein belül vagy azon kívül. Az üzenetszórás és a kéretlen üzenetek küldése kifejezetten tilos. A kereskedelmiajánlat-tételt szolgáló adatbányászat, adatkinyerés vagy keresőrobot használata szintén kifejezetten tilos. Ha kérdése van egy adott gyakorlat elfogadhatóságával kapcsolatban, vegye fel a kapcsolatot a BNI-jal a címen. A BNI nem köteles karbantartani a honlapot vagy bármely olyan információt, tartalmat, kérelmet, anyagot vagy egyéb anyagot, amelyet Ön nyújt be, tesz közzé vagy tesz elérhetővé a honlap számára, vagy egyéb módon hozzáférhetővé a honlapon. A BNI fenntartja a jogot arra, hogy bármikor a felhasználó értesítésével vagy anélkül visszatartson, eltávolítson és/vagy töröljön bármilyen ilyen jellegű anyagot, amely a honlapon szerepel, elérhető, vagy amelyet Ön tett fel felhasználói fiókjában. A kétségek elkerülése végett megjegyezzük, hogy a BNI nem köteles tárolni, kezelni vagy Önnek másolatot adni azon információkból, tartalomból, szolgáltatott adatokból, anyagokból vagy egyéb anyagokból, amelyeket Ön vagy bármely más felhasználó bármilyen módon feltölt a honlapra. Ön tudomásul veszi és elfogadja, hogy a BNI és/vagy a franchise-vállalkozó a honlappal kapcsolatos fontos értesítéseket vagy egyéb információkat küldhet Önnek ben vagy egyéb úton, például mobiltelefonon, egyéb kézi készüléken vagy faxon keresztül. Ön tudomásul veszi és elfogadja, hogy a BNI-t és a franchise-vállalkozót nem terheli ahhoz kapcsolódó vagy abból származó felelősség, hogy Ön elmulasztja pontosan vagy naprakészen feltüntetni kapcsolattartási adatait vagy egyéb profiladatait vagy nem kap meg valamely lényeges vagy kulcsfontosságú információt a honlapról.
5 A BNI-TAGSÁGRA GYAKOROLT HATÁS Az Ön és a BNI vagy bármely franchise-vállalkozó között érvényben lévő,ellentmondó szerződés vagy bármilyen BNI-szabály vagy -szabályzat ellenére Ön tudomásul veszi és elfogadja, hogy e honlapon lévő felhasználók ugyanahhoz a szakmához vagy üzletághoz is tartozhatnak, mint Ön, és a honlap használatával Ön nem kifogásolhatja e személyek részvételét a honlapon. Ön tudomásul veszi és elfogadja, hogy a honlap online természete miatt az a tény, hogy a honlapot több, ugyanahhoz a szakmához vagy üzletághoz tartozó személy használja, nem ütközik a BNI csoportjaira vonatkozó azon irányelvvel, mely szerint egy csoportnak szakterületenként vagy üzletáganként csak egy személy tagja lehet. Továbbá a BNIConnectben való részvétel nem helyettesíti a csoportjában való szerepvállalást. A FELHASZNÁLÓVÁ VÁLÁS KIFEJEZETT FELTÉTELEI A BNI elismeri, hogy a BNI-csoportok és -régiók korábban önálló honlapokat használtak a BNI ismertebbé tételére és a szervezet eszmei értékének növelésére. A BNIConnect új modellt kínál a szervezet megerősítésére. A BNI arculattervezési normáival összhangban Ön tudomásul veszi és elfogadja, hogy bármely BNI-domainnév (az alábbiakban szereplő meghatározás szerint) létrejöttének és használatának célja az eszmei érték növelése az említett BNI-domainnevet alkalmazó BNI-csoportban vagy -régióban, végső célja pedig az eszmei érték növelése a BNI-ban. Ennélfogva a felhasználóvá válás, valamint a honlap és az általa nyújtott szolgáltatások Ön általi további használatának feltételeként Ön ezennel átenged a BNI-nak minden érdeket, amely a BNIdomainnévhez fűzi, beleértve, de nem kizárólagosan a valamely BNI-domainnév bejegyzéséhez fűződő érdekeket. A BNI kérésére Ön vállalja, hogy elkészíti az említett jogok BNI-nak történő átengedéséhez szükséges további dokumentumokat és/vagy szerződést, és teljes mértékű együttműködést vállal bármely BNI-domainnév bejegyzésének a BNI-ra történő átruházása során. BNI-domainnév alatt bármely olyan domainnév értendő az interneten, amelynek részét képezi a BNI védjegy, vagy bármely olyan domainnév függetlenül attól, hogy tartalmazza-e a BNI védjegyet, amelyet valamely BNI-csoport vagy -régió használt az érintett csoport vagy régió működésével vagy irányításával kapcsolatban. Ön vállalja, hogy a jövőben tartózkodik bármely ilyen domain létrehozatalától, megvételétől, regisztrációjától vagy használatától, és elfogadja, hogy e domain a BNI-hoz tartozik. FONTOS KÖZLEMÉNYEK / JOGI KÖZLEMÉNY A BNI a honlapon kizárólag tájékoztatási céllal teszi hozzáférhetővé többek között az alábbi információkat és anyagokat: összefoglalók, leírások, felhasználói profilok, szakmai összefoglalók, szövegek, cikkek, videók, képek, ábrák, kiadványok, hírek, felmérések, szemináriumok, a BNI-tagokra vonatkozó információk, oktatóanyagok és egyéb hasonló anyagok, amelyek a honlapon megjelennek (a továbbiakban: az anyagok). Az anyagok nem tekinthetőek és NEM tekintendőek pénzügyi, adóügyi, beruházási, orvosi, jogi vagy üzleti tanácsnak. Az anyagok nem képezhetik a felhasználók cselekedeteinek alapját anélkül, hogy a felhasználók először üzleti, jogi, pénzügyi, adóügyi, beruházási, orvosi vagy egyéb tanácsot kértek volna, mivel a szóban forgó anyagok általános jellegűek, és nem alkalmazhatóak konkrét esetekben. Az anyagok nem helyettesíthetik a szakértői tanácsadást. Kérjük, amennyiben a fent említett témákkal kapcsolatban kérdése van, egyeztessen egy szaktanácsadóval. Sem a BNI, sem tagszervezetei, alkalmazottai, képviselői, tisztviselői, igazgatói vagy franchise-vállalkozói nem vonhatók felelősségre az Ön döntéseiért.
6 A honlap tartalmazhat nyomdai hibákat vagy pontatlanságokat, beleértve, de nem kizárólagosan az árra, a termékinformációkra, a szolgáltatási információkra, a termékleírásra vagy a termékek elérhetőségére vonatkozó hibákat vagy pontatlanságokat, továbbá előfordulhat, hogy a honlap információi nem teljesek vagy naprakészek. A BNI fenntartja a jogot, hogy bármikor előzetes értesítés nélkül kijavítson bármilyen hibát, pontatlanságot vagy pótoljon bármely hiányt akkor is, ha erre azt követően kerül sor, hogy Ön leadott, megerősített egy megrendelést és/vagy annak összegével megterhelték a hitelkártyáját, és hogy módosítsa vagy frissítse az információkat. Felhívjuk a figyelmét arra, hogy az ilyen hibák, pontatlanságok vagy hiányok az árra és az elérhetőségre is vonatkozhatnak, és fenntartjuk a jogot, hogy töröljünk vagy visszautasítsunk bármely olyan megrendelést, amelyet a felhasználó az árra vagy az elérhetőségre vonatkozó téves információk alapján adott le. Minden tőlünk telhetőt megteszünk azért, hogy a lehető legpontosabban és legmegbízhatóbban jelenítsük meg a honlapon szereplő áruk színét, nagyságát, méretét, anyagát, textúráját és egyéb fizikai jellemzőit (ábrázolás). Mindazonáltal nem áll módunkban garantálni, szavatolni, megígérni vagy szerződésben vállalni, hogy az ábrázolt vagy leírt termék ténylegesen megfelel az ábrázolásnak vagy leírásnak. Bármely árajánlat, szolgáltatási információ vagy a BNI által kínált áruk vagy szolgáltatások nyújtására és díjaira vonatkozó egyéb hasonló információ kizárólag tájékoztatási és illusztrációs célt szolgál. A BNI-nak nem áll módjában garantálni, szavatolni, megígérni vagy szerződésben vállalni, hogy az ábrázolt vagy leírt termékek vagy szolgáltatások ténylegesen megfelelnek a honlapon szereplő leírásnak. A BNI fenntartja a jogot, hogy bármikor értesítés vagy felelősségvállalás nélkül megszüntesse e szolgáltatások vagy előnyök nyújtását bármely potenciális vagy meglévő tagnak vagy ügyfélnek. Az információk közzétételével Ön megerősíti kötelezettségvállalását, mely szerint a BNI Etikai Kódexe és a BNI Online Etikai Kódexe szerint jár el. Ugyanakkor, míg más fórumok hasonlóan zártkörűek, az internet ki van téve behatolások veszélyének, és a jelszavakat ellophatják vagy feltörhetik. Ezért azt javasoljuk, hogy bármely, másoktól származó értesítés vagy hivatkozás elfogadása és megnyitása előtt tőlük függetlenül ellenőrizze a kapott értesítést vagy hivatkozást. MAGATARTÁSI SZABÁLYZAT A honlap használatának feltétele a BNI Online Etikai Kódexe, az itt rögzített magatartási szabályzat, a szerződés valamennyi egyéb feltétele, a BNI-tagságra vonatkozó irányelvek, útmutatások és Etikai Kódex, illetve a BNI-jal vagy bármely franchise-vállalkozóval kötött egyéb szerződés teljesítése. Ön továbbá kifejezetten vállalja, hogy tartózkodik bármiféle zaklatástól, megfélemlítéstől, diszkriminációtól vagy egyéb nem kívánatos vagy nem megfelelő magatartástól. Ön vállalja, hogy a honlaphoz és/vagy bármely anyaghoz való hozzáférés és/vagy azok használata során betartja az összes vonatkozó jogszabályt és egyéb szabályokat. Az Ön által nyújtott vagy a honlapra feltöltött anyagokban, tartalomban, adatszolgáltatásban vagy egyéb anyagokban mindig a valóságnak megfelelő és pontos információt kell szolgáltatnia. Ön vállalja, hogy elolvassa és haladéktalanul teljesíti a BNI-tól kapott és a honlapra vonatkozó valamennyi üzenetben foglaltakat. A franchise-vállalkozók vállalják, hogy a honlaphoz és/vagy bármely anyaghoz való hozzáférés és/vagy azok használata során betartják az összes vonatkozó jogszabályt és egyéb szabályokat. A franchise-vállalkozók továbbá megteszik a szükséges lépéseket annak biztosítása érdekében, hogy minden az adatbiztonságról és a személyes adatok védelméről szóló jogszabályban foglaltakat betartsák és teljesítsék a BNI-jal való információcsere során a biztonságos utasításokat.
7 A honlapra való bejelentkezéshez szükséges felhasználói jelszavát és egyéb információkat amennyiben rendelkezik ilyennel kezelje bizalmasan és tartsa biztonságos helyen. A BNI nem vállalja a felelősséget az Ön felhasználói fiókjához vagy profiljához való más honlaplátogatók általi jogosulatlan hozzáférésért és annak bármely következményéért, és amíg Öntől értesítést nem kapunk, a BNI nem tesz semmilyen lépést semmilyen felhasználói fiók használaton kívül helyezése érdekében. Amennyiben a jogosulatlan hozzáférés ténye megállapítható, a BNI a tőle elvárható gyorsasággal megteszi a szükséges lépéseket, hogy használaton kívül helyezze, lezárja a fiókot vagy más megoldást találjon a helyzetre. Amennyiben visszaélésről kíván bejelentést tenni, kérjük, írjon a címre, és az üzenet tárgy rovatába a következőt írja be: Bejelentés Felhasználói Fiók megsértéséről. A honlap többi felhasználójával való kapcsolattartásért kizárólag Önt terheli felelősség. A BNI jogosult figyelemmel kísérni az Ön és a többi felhasználó között zajló vitákat, és bármikor jogosult saját belátása szerint megszüntetni az Ön felhasználói fiókját, ugyanakkor a BNI-nak nem kötelessége figyelemmel kísérni a fenti kapcsolatokat vagy azokkal összefüggésben konkrét lépéseket tenni. Ön vállalja, hogy nem használja a honlapot jogellenes vagy tisztességtelen célokra, például nem adja ki magát más személynek vagy szervezetnek, többek között a BNI alkalmazottjának, vagy képviselőjének; továbbá nem használja a honlapot arra sem, hogy állítást vagy utalást tegyen arra vonatkozóan, hogy a BNI támogatja az Ön kijelentéseit. Nem jogosult a honlapról származó információkat mások zaklatására, kéretlen üzenetekkel elárasztására vagy megfélemlítésére használni vagy arra, hogy engedélyük nélkül felvegye velük a kapcsolatot. Nem jogosult a honlap vagy az anyagok bármely részét módosítani, átdolgozni, lefordítani, lemásolni, visszafejteni, visszafordítani vagy szétbontani. Továbbá nem avatkozhat be, nem szakíthatja meg a honlap működését, ami magában foglalja azt, hogy illegális behatolás révén nem korlátozhatja vagy akadályozhatja meg, hogy bármely más személy használja a honlapot, tovább nem tehet kárt a honlap valamely részében. Tilos továbbá a honlappal kapcsolatban bármilyen szolgálatmegtagadás típusú támadás, vírus, féreg, trójai program, rootkit vagy egyéb kártékony kód vagy tevékenység továbbítása vagy elérhetővé tétele. Ezenkívül nem akadályozhatja meg vagy sértheti meg más honlaplátogatók vagy felhasználók személyes adatainak védelméhez kapcsolódó vagy egyéb jogait, illetve az érintettek kifejezett írásbeli beleegyezése nélkül nem folytathat adatbányászatot vagy gyűjtést a honlap látogatói vagy felhasználói, a BNI alkalmazottai vagy a honlapon azonosított egyéb személyek személyes azonosításra alkalmas információiról. Tilos továbbá a honlap vagy az anyagok használatát vagy a hozzájuk való hozzáférést (beleértve a jelszavak és bejelentkezési információk megosztását) bármilyen kereskedelmi célra eladni, továbbértékesíteni, átruházni, engedélyezni vagy kiaknázni. Nem folytathat adatbányászatot vagy gyűjtést a honlapon, beleértve a honlap adatainak kinyerését. Amennyiben a honlap vagy a honlap felhasználója másként nem rendelkezik és engedélyezi, Ön nem jogosult a honlapot arra használni, hogy ajánlatot tegyen más felhasználóknak, akár a honlap kínálta csatornákon keresztül, akár azokon kívül. Nem jogosult a honlap vagy a honlap tartalmának egészét vagy bármely részét köztük a BNI vagy bármely egyéb fél ott lévő szellemi tulajdonát előzetes írásbeli engedélyünk nélkül keretbe foglalni, tükrözni, befűzött kapcsolódás formájában kapcsolni vagy hasonlóan használni. A jelszóval történő bejelentkezést megkerülő módon semmilyen körülmények között nem kapcsolódhat a honlaphoz. Nem férhet hozzá a honlap olyan részeihez, amelyek nem nyilvánosak vagy nem az általános felhasználóknak vannak fenntartva, és nem hagyhatja figyelmen kívül a honlap biztonsági intézkedéseit.
8 Amennyiben Ön jogosult a BNI által a honlapon elérhetővé tett szoftverhez (a továbbiakban: a szoftver) hozzáférni vagy azt letölteni, a szoftver a BNI és/vagy a licenciát adó harmadik fél szerzői jogi védelem alatt álló termékének tekintendő. Köteles a szoftvert az azt kísérő vagy annak részét képező végfelhasználói szerződés feltételeinek megfelelően használni, amennyiben van ilyen. Nem jogosult végfelhasználói szerződés által kísért vagy azt tartalmazó szoftver telepítésére vagy használatára, amennyiben először nem fogadja el a szóban forgó szerződésben rögzített feltételeket. A szoftverre vonatkozó jótállásra külön kitérnek a licenciaszerződés feltételei, így további jótállást nem vállalunk. Amennyiben e feltétekkel kapcsolatban kérdései vannak, kérjük, a programokhoz való hozzáférés előtt konzultáljon a BNI-jal. ÖN TUDOMÁSUL VESZI ÉS ELFOGADJA, HOGY A HONLAPON TALÁLHATÓ BÁRMELY ANYAG VAGY BÁRMELY SZOFTVER JOGOSULATLAN FELHASZNÁLÁSA UTÁN DOLLÁR ÖSSZEGŰ KÖTBÉR MEGFIZETÉSÉRE KÖTELES, BÁRMILYEN EGYÉB, A BNI-T TÖRVÉNY SZERINT VAGY MÉLTÁNYOSSÁGBÓL MEGILLETŐ JOGORVOSLAT MELLETT. JELEN SZERZŐDÉSI FELTÉTELEK MEGSÉRTÉSE ESETÉN AZ ÖN BNI-TAGSÁGA VAGY A SZERVEZETEN BELÜL BETÖLTÖTT EGYÉB TISZTSÉGE PÉLDÁUL A FRANCHISE/FRANCHISE-VÁLLALKOZÓ VISZONY MEGSZÜNTETHETŐ. Amennyiben Önt jogszabály kötelezi a jelen szerződés bármely feltételével ellentétes lépések megtételére, Ön ezennel vállalja, hogy a szóban forgó lépések megtétele előtt legalább 30 nappal tájékoztatja a BNI-t, vagy amennyiben erre kevesebb idő áll rendelkezésére, amint lehetősége nyílik rá. Amennyiben úgy véli, hogy egy helyi jogszabály hatással lehet a jelen szerződésre, Ön vállalja, hogy tájékoztatja a BNI-t arról, hogy véleménye szerint a szerződés mely rendelkezését szükséges módosítani. Megjegyezzük ugyanakkor, hogy a BNI a jelen szerződésre az Amerikai Egyesült Államok jogát tekinti irányadónak, és ezt Ön is elfogadja. Ennek elmulasztása esetén a magatartásával továbbiakban - megerősíti, hogy elfogadja jelen szerződésben rögzített feltételeket. - A BNI-NAK SZOLGÁLTATOTT VAGY A RENDELKEZÉSÉRE BOCSÁTOTT TARTALOM Ön nem köteles anyagot szolgáltatni a BNI-nak, és a BNI nem tart igényt az Ön által a honlapon vagy azon keresztül szolgáltatott vagy elérhetővé tett szövegek, szoftverek, zene, hanganyagok, fényképek, ábrák, videók, üzenetek vagy címkék (a továbbiakban: a tartalom) tulajdonjogára. Amennyiben azonban Ön úgy dönt, hogy a honlapon rendelkezésre álló szolgáltatásokon keresztül a BNI-nak benyújt, feltölt vagy más módon szolgáltat tartalmat, ezennel Ön az egész világra kiterjedő, szerzői jogdíjtól mentes, nem kizárólagos, teljes körű, korlátlan, átruházható, másodlagos felhasználási engedélyként továbbadható, örökös, visszavonhatatlan engedélyt ad a BNI-nak arra, hogy a tartalmat részben vagy egészben jelenleg ismert vagy a jövőben felfedezett vagy kifejlesztett módon lemásolja, terjessze, sokszorosítsa, módosítsa, átdolgozza, javítsa, származékos művet készítsen belőle, közzétegye, eltávolítsa, törölje, lefordítsa, nyilvánosan előadja, nyilvánosan megjelenítse és kereskedelmi forgalomba hozza, továbbá hogy a tartalmat bármilyen kereskedelmi vagy egyéb célból más művekbe belefoglalja bármilyen jelenleg ismert vagy később kifejlesztése kerülő formátumban vagy eszközön keresztül, további beleegyezés és felelősségvállalás nélkül, és anélkül, hogy Önnek vagy bármely személynek vagy szervezetnek díjat kellene fizetnie vagy feltüntetnie őt szerzőként. Ön kifejezetten megengedi, engedélyezi és elfogadja a BNI-t megillető jogot arra, hogy külföldi vagy egyesült államokbeli nyilvántartó szerveknél köztük a teljesség igénye nélkül az Egyesült Államok Szerzői Jogi Hivatalánál vagy az Egyesült Államok Szabadalmi és Védjegyhivatalánál bejegyezze, letétbe helyezze vagy más módon nyilvántartásba vegye a tartalom módosulását vagy a BNI által a tartalomból készített származékos művet. Ön továbbá ezennel kifejezetten és visszavonhatatlanul lemond a BNI és annak jogutódjai vagy engedményesei javára a tartalomhoz kapcsolódó valamennyi személyhez fűződő jogról.
9 Azáltal, hogy bármilyen dokumentumot, megjegyzést, kérdést, ajánlást, tervet, feljegyzést, rajzot, ötletet, javaslatot vagy hasonló anyagot (a továbbiakban: szolgáltatott anyagok) vagy más tartalmat nyújt be a BNI-nak, kifejezetten elfogadja és szavatolja, hogy: (a) valamennyi szolgáltatott anyag és tartalom valós és pontos; (b) a szolgáltatott anyagok és tartalom nem tartalmaz bizalmas információt, és ismertetésük nem sérti semmilyen fél szerződéses vagy más jogait; (c) az Ön által szolgáltatott anyagok automatikusan a BNI tulajdonává válnak, anélkül, hogy a BNI-t bármiféle kötelezettség terhelné Önnel szemben; (d) a BNI-nak nincs kifejezett vagy hallgatólagos titoktartási kötelezettsége a szolgáltatott anyagokkal vagy tartalommal kapcsolatban; (e) a BNI jogosult az egész világon bármilyen módon és célra felhasználni vagy közzétenni a szolgáltatott anyagokat vagy tartalmat; (f) előfordulhat, hogy a BNI a szolgáltatott anyagokhoz vagy tartalomhoz hasonló ötleteket mérlegel vagy már meg is kezdte kidolgozásukat; és (g) a szolgáltatott anyagok ellenében Önt a BNI részéről nem illeti meg semmilyen díj, tulajdonosmegjelölés vagy költségtérítés. Továbbá Ön vállalja, hogy tájékoztatja a BNI-t a szolgáltatott anyagokban vagy tartalomban az Ön regisztrációját és/vagy az anyagok szolgáltatását követően bekövetkező változásokról, valamint vállalja, hogy e változtatásokat végrehajtja a saját profilján, amennyiben szükséges. A BNI jogosult bármilyen törvényes célból hozzáférni a honlaphoz, az általa nyújtott szolgáltatásokhoz és az ott tárolt információkhoz, beleértve bármely tartalom vagy szolgáltatott anyag tartalmát, és jogosult felhasználni azokat. A BNI jogosult a jogaink vagy tulajdonunk védelme érdekében vagy bármely egyéb oknál fogva harmadik fél többek között a jogalkalmazó hatóságok tudomására hozni bármely tartalom vagy szolgáltatott anyag tartalmát, ideértve a szóban forgó anyagok felhasználójának, szolgáltatójának vagy közzétevőjének személyazonosságát és egyéb személyes információit. Az Ön által a honlapra feltett bizonyos tartalmak, szolgáltatott anyagok vagy egyéb anyagok valószínűleg felfedik korát, nemét, állampolgárságát, szexuális irányultságát vagy vallási hovatartozását. Ön elismeri, hogy teljes mértékben tisztában van azzal, hogy az említett anyagok szolgáltatásáért és annak valamennyi - következményéért a felelősség Önt terheli. Ön elfogadja, hogy a BNI-t nem terheli felelősség az említett következményekért. Azáltal, hogy az Ön személyes azonosításra alkalmas információt szolgáltat a BNI-nak, kifejezetten felhatalmazza a BNI-t arra, hogy ezen információkat részben vagy egészben az Adatvédelmi Szabályzatnak megfelelően feldolgozza, továbbítsa és/vagy közzétegye. Ön ezennel teljes felelősséget vállal a BNI-nak szolgáltatott vagy a honlapon hozzáférhetővé tett tartalom vagy szolgáltatott anyagok nyilvános elérhetőségéből fakadó bármilyen következményért, továbbá tudomásul veszi, hogy a jelen szerződés értelmében a BNI-t nem terheli felelősség a tartalom vagy az anyagok elérhetőségének vagy felhasználásának következményeiért. A honlapon helyet kaphatnak hirdetőtábla-szolgáltatások, chatoldalak, hírcsoportok, fórumok, közösségek, személyes honlapok, naptárak és/vagy egyéb üzenetküldési vagy kommunikációs lehetőségek, amelyek lehetővé teszik a kommunikációt a nyilvánossággal vagy egy adott csoporttal (együttes nevükön: kommunikációs szolgáltatások). Ön vállalja, hogy a kommunikációs szolgáltatásokat csak az adott kommunikációs szolgáltatásnak megfelelő és ahhoz kapcsolódó üzenetek és anyagok közzétételére, küldésére és fogadására használja. A BNI nem szavatolja, hogy az említett kommunikációs szolgáltatások által közvetített információk pontosak, megbízhatóak vagy bizalmasak. Ön elfogadja, hogy a BNI-t nem terheli felelősség az abból fakadó következményekért, hogy Ön a kommunikációs szolgáltatásokon keresztül közzéteszi vagy felhasználja a tartalmakat, szolgáltatott anyagokat vagy egyéb anyagokat. Ön vállalja, hogy a honlapon vagy annak bármely szolgáltatásán keresztül nem tölt fel, terjeszt, tesz hozzáférhetővé vagy más módon nem tesz közzé olyan tartalmat vagy szolgáltatott anyagot, amely:
10 vírust, sérült fájlt vagy egyéb hasonló szoftvert vagy programot tartalmaz, amely kárt tehet mások számítógépének működésében; jogsértő vagy mást jogellenes tevékenységre buzdít; sérti bármely fél jogait, szabadalmát, védjegyét, üzleti titkát, szerzői jogát, egyéb szellemi tulajdonjogát vagy tulajdonjogát; rágalmazó, becsületsértő, obszcén, pornográf, szemérmetlen, erkölcstelen, nem helyénvaló, sérti mások magánélethez vagy nyilvánossághoz való jogát, fenyegető, sértő, zaklató, megfélemlítő vagy más tekintetben kifogásolható; bármilyen jellegű kivéve a BNI által engedélyezett termékek vagy szolgáltatások értékesítésére vagy vásárlására irányuló hirdetésnek vagy ajánlatnak minősül; versenyt, piramisjátékot vagy lánclevelet tartalmaz; más felhasználókat korlátoz vagy gátol a kommunikációs szolgáltatások használatában; vagy sérti az adott kommunikációs szolgáltatás magatartási szabályait. A BNI fenntartja a jogot, ugyanakkor nem köteles arra, hogy figyelemmel kövessen bármely tevékenységet, szolgáltatott anyagot vagy a BNI-nak vagy a honlapnak benyújtott, közzétett, feltöltött, más úton szolgáltatott vagy a honlapon hozzáférhetővé tett tartalmat. A BNI jogosult zárolni, szerkeszteni, módosítani vagy eltávolítani minden olyan szolgáltatott anyagot vagy tartalmat, amely meglátása szerint megszegi a jelen szerződést, vagy minden olyan egyéb tartalmat vagy szolgáltatott anyagot, amelyet a BNI saját belátása szerint kifogásolhatónak ítél, vagy amely nem támogatja a BNI, a honlap, vagy a honlap azon része célkitűzéseinek megvalósulását, amelyen a szóban forgó tartalmat vagy szolgáltatott anyagot elhelyezték. Ugyanakkor a BNI nem vállal felelősséget semmilyen Ön által közzétett tartalomért vagy szolgáltatott anyagért, vagy az abból fakadó károkért, hogy más felhasználók a honlapon hozzáfértek az érintett tartalomhoz; semmilyen felelősség nem terheli ezekért sem a szóban forgó tartalom vagy szolgáltatott anyag BNI általi eltávolítását megelőzően, sem azt követően. A BNI nem azonosul semmilyen tartalommal vagy szolgáltatott anyaggal, amelyet a honlapon közzé- vagy hozzáférhetővé tettek. A BNI nem ellenőrzi a BNI-nak szolgáltatott vagy a honlapon a többi felhasználó számára más módon hozzáférhetővé tett tartalmat vagy szolgáltatott anyagokat, és nem köteles ellenőrizni e tartalom vagy szolgáltatott anyagok pontosságát, az ezen anyagokat szolgáltató felhasználók személyazonosságát, felügyelni az anyagok feltöltését, felhasználását vagy elérhetőségét a honlapon. Amennyiben Ön úgy véli, hogy a honlap valamely felhasználója megszegte a jelen szerződést, kérjük, haladéktalanul vegye fel a kapcsolatot a BNI-jal, és a BNI jogosult megtenni a saját belátása szerint az adott körülmények között megfelelő lépéseket. A BNI SZELLEMI TULAJDONJOGAI Az anyagok, a honlap és annak letölthető tartalma az Egyesült Államok és a világ egyéb jogrendszerei szerzői jogi törvényeinek védelmét élvezi. Ön elismeri, hogy míg a honlapon elérhető anyagok egy része nyilvánosan hozzáférhető forrásokból származik, ezen anyagok összeállítása a BNI védelmet érdemlő tevékenységének és megnyilvánulásának minősül, és Ön vállalja, hogy ezt nem vonja kétségbe. Ön jogosult a honlap bármely részét személyes, nem üzleti célra kinyomtatni és/vagy letölteni, azonban nem jogosult a BNI kifejezett írásbeli beleegyezése nélkül más célra lemásolni, terjeszteni, kereskedelmi forgalomba hozni vagy más módon hasznosítani az anyagok vagy a honlap valamely részét, továbbá nem jogosult semmilyen célból módosítani a honlap bármely részét. A BNI Általános Felhasználási Feltételeinek elfogadása és a BNI kifejezett írásbeli engedélyének megszerzése nélkül szigorúan tilos a honlap bármely részét egy másik műbe belefoglalni nyomtatott, elektronikus vagy más formában, vagy egy másik honlapba beilleszteni hivatkozás, keretbe foglalás, befűzött kapcsolás
11 formájában vagy más módon. Ezenkívül Ön nem jogosult eltávolítani semmilyen védjegyre, szerzői jogra vagy egyéb jogra vonatkozó és a honlapon szereplő közleményt. A honlapon használt vagy megjelenített, a BNI-hoz tartozó védjegyek, szolgáltatási védjegyek, logók és egyéb ábrák a BNI tulajdonát képező védjegynek és/vagy szolgáltatási védjegynek minősülnek. A BNI előzetes kifejezett írásbeli engedélye nélkül szigorúan tilos a szerzői jogi védelem alatt álló művek, védjegyek vagy szolgáltatási védjegyek bármilyen jellegű felhasználása, ideértve azok sokszorosítását, módosítását, terjesztését vagy újbóli közzétételét. A honlapon használt egyéb, szerzői jogi védelem alatt álló művek, védjegyek, szolgáltatási védjegyek, kereskedelmi nevek és vállalati logók saját tulajdonosuk tulajdonát képezik. Minden jog fenntartva. Valamely harmadik fél védjegyének megjelenése nem jelenti azt, hogy a BNI használati jogot biztosít az érintett harmadik félnek, támogatja, üzleti vagy hasonló jellegű kapcsolatban áll vele. A honlap tájékoztatási célból tartalmazhat mintákat a BNI programjaiból. E programok nem használhatóak fel kereskedelmi célokra. Továbbá bizonyos technológiák és programok szellemi jogi védelmet élvezhetnek, és ezek jogosulatlan felhasználása szigorúan tilos. A BNI-jal közvetlenül az alábbi elérhetőségeken veheti fel a kapcsolatot: BNI 545 College Commerce Way Upland, CA Telefon: Fax: A SZERZŐDÉS VÉGREHAJTÁSA A BNI jogosult a jelen szerződés bejelentett, állítólagos vagy gyanított megszegését kivizsgálni és saját belátása szerint megtenni a megfelelő lépéseket. E lépések keretében a BNI jogosult az érintett felhasználót bármikor figyelmeztetésben részesíteni, a honlaphoz való hozzáférését felfüggeszteni vagy megszüntetni. A BNI fenntartja a jogot, hogy - a jelen szerződési feltételek megszegéséből fakadó végrehajtással felmerülő költségeket érvényesítse. A SZERZŐDÉS MEGSZŰNÉSE A honlapszolgáltatást a BNI a franchise-vállalkozókkal kötött szerződés keretében nyújtja. A honlap használata nem tartozik a BNI-tagság-ból eredő jogok közé, és a BNI jogosult bármikor, bármilyen oknál fogva, saját belátása szerint visszavonni a honlap használatára vonatkozó jogokat vagy előjogokat. A honlaphasználati engedély visszavonása független a BNI vagy a franchise-vállalkozó egy helyi csoportban való tagságról vagy a BNI-ban való bármely egyéb részvételéről szóló határozatának meghozatalától. A jelen szerződést mind Ön, mind a BNI jogosult bármikor megszüntetni a megszüntetés okának megjelölésével vagy anélkül. Amennyiben a szerződés megszüntetésére a BNI részéről kerül sor, a megszűnés az Ön értesítésével válik hatályossá. Amennyiben Ön szünteti meg a szerződést, annak
12 megszűnése a BNI-nak küldött értesítést követően válik hatályossá; mindazonáltal a BNI jogosult a jelen szerződésnek megfelelően megtartani és használni az Ön adatait. Amennyiben meg kívánja szüntetni honlaptagságát, kérjük, vegye fel velünk a kapcsolatot a címen. Amennyiben Ön bármikor megszünteti BNI-tagságát, egyben a jelen szerződés is megszűnik, és a BNI jogosult a honlapról törölni az Ön felhasználói fiókját, valamint megakadályozni azt, hogy Ön a jövőben használja vagy hozzáférjen a honlaphoz. Az előbb felsorolt jogok korlátozása nélkül és a szerzői jogokra és védjegyekre vonatkozó irányelvekkel [link] összhangban a BNI megszünteti azon felhasználók tagságát, akik ismételten megszegik a BNI Online Etikai Kódexének előírásait, továbbá akik megsértik az Egyesült Államok szerzői jogokról szóló törvényét. A jelen szerződés megszűnésekor az Ön által a BNI-ra engedményezett és a tartalomhoz, szolgáltatott anyagokhoz, anyagokhoz és egyéb információkhoz fűződő jogok különösen, de nem kizárólagosan a szerzői jogokra vagy egyéb szellemi tulajdonjogokra vonatkozó engedélyek fennmaradnak. A FELELŐSSÉG KORLÁTOZÁSA ÉS A SZAVATOSSÁG KIZÁRÁSA A BNI, BESZÁLLÍTÓI VAGY A HONLAPON EMLÍTÉSRE KERÜLŐ HARMADIK SZEMÉLYEK SEMMILYEN ESETBEN SEM FELELŐSEK A HONLAP VAGY A RAJTA SZEREPLŐ TERMÉKEK VAGY SZOLGÁLTATÁSOK ÖN VAGY MÁS SZEMÉLYEK ÁLTALI HASZNÁLATÁBÓL VAGY HOZZÁFÉRÉSÉBŐL EREDŐ KÁROKÉRT. A BNI NEM VÁLLAL SZAVATOSSÁGOT, HOGY A HONLAPHOZ VALÓ HOZZÁFÉRÉS MEGSZAKÍTÁS NÉLKÜLI VAGY HIBÁKTÓL MENTES LESZ. A BNI ELHÁRÍT MINDEN, A HONLAP HIBÁS MŰKÖDÉSÉBŐL, KORLÁTOZOTT HOZZÁFÉRÉSÉBŐL VAGY MEGSZAKÍTÁSÁBÓL FAKADÓ FELELŐSSÉGET. TOVÁBBÁ A BNI NEM VÁLLAL SZAVATOSSÁGOT AZÉRT, HOGY AZ ÁLTALA BÁRMELY SZEMÉLYNEK A HONLAPON KERESZTÜL SZOLGÁLTATOTT INFORMÁCIÓI PONTOSAK VAGY MEGFELELNEK A VALÓSÁGNAK. A BNI NEM VÁLLAL SZAVATOSSÁGOT, HOGY A HONLAP ÖN ÁLTALI HASZNÁLATA NEM SÉRTI MÁSOK JOGAIT. SEM A BNI-T, SEM A HONLAP LÉTREHOZATALÁBAN, FEJLESZTÉSÉBEN VAGY ÜZEMELTETÉSÉBEN RÉSZT VEVŐ BÁRMELY MÁS FELET NEM TERHEL FELELŐSSÉG A HONLAP, VAGY A HONLAPON SZEREPLŐ TERMÉKEK VAGY SZOLGÁLTATÁSOK ÖN ÁLTALI HASZNÁLATÁBÓL VAGY HOZZÁFÉRÉSÉBŐL SZÁRMAZÓ KÖZVETLEN, KÖZVETETT, VÉLETLEN, KÖVETKEZMÉNYKÉNT ELŐÁLLÓ, KÜLÖNLEGES VAGY BÜNTETŐ KÁRTÉRÍTÉSÉRT. AMENNYIBEN NEM ELÉGEDETT A HONLAPPAL VAGY AZ ANYAGOKKAL, ANNYIT TEHET, HOGY NEM HASZNÁLJA TOVÁBB A HONLAPOT VAGY A RAJTA SZEREPLŐ ANYAGOKAT. A BNI NEM KÖTELES ELLENŐRIZNI A HONLAPOT VAGY A HONLAPON KÍNÁLT SZOLGÁLTATÁSOKAT HASZNÁLÓ FELHASZNÁLÓK SZEMÉLYAZONOSSÁGÁT, TOVÁBBÁ NEM KÖTELES FIGYELEMMEL KÍSÉRNI A TÖBBI FELHASZNÁLÓ HONLAPHASZNÁLATÁT. A BNI-T NEM TERHELI FELELŐSSÉG A SZEMÉLYAZONOSSÁG-LOPÁSOKÉRT VAGY AZ ÖN SZEMÉLYAZONOSSÁGÁVAL VAGY INFORMÁCIÓIVAL VALÓ EGYÉB VISSZAÉLÉSÉRT. AZ ELŐBBIEK KORLÁTOZÁSA NÉLKÜL ÉS A TÖRVÉNY ÁLTAL MEGENGEDETT LEGTÁGABB ÉRTELEMBEN A HONLAPON MINDEN A MEGTEKINTETT ÁLLAPOTBAN KERÜL SZOLGÁLTATÁSRA, ÉS A BNI A HONLAPPAL, ANNAK TARTALMÁVAL ÉS A HONLAPON KERESZTÜL NYÚJTOTT TERMÉKEKKEL VAGY SZOLGÁLTATÁSOKKAL KAPCSOLATBAN KIFEJEZETTEN KIZÁR MINDENNEMŰ KIFEJEZETT VAGY HALLGATÓLAGOS SZAVATOSSÁGOT, A TELJESSÉG IGÉNYE NÉLKÜL IDEÉRTVE A PIACKÉPESSÉGRE, ADOTT CÉLRA VALÓ ALKALMASSÁGRA ÉS JOGTISZTASÁGRA VONATKOZÓ SZAVATOSSÁGOT. AMENNYIBEN ÖN NEM ELÉGEDETT VAGY ÚGY VÉLI, HOGY A BNI, A HONLAP VAGY BÁRMELY, A BNI- HOZ KAPCSOLÓDÓ TÉNYEZŐ ÁLTAL KÁR ÉRTE, JOGOSULT KILÉPNI A BNI-BÓL, FELMONDANI HONLAPTAGSÁGÁT ÉS MEGSZÜNTETNI A SZERZŐDÉST; AZ ILYEN MEGSZÜNTETÉS AZ EGYETLEN ÉS KIZÁRÓLAGOS JOGORVOSLAT AZ ÖN SZÁMÁRA.
13 A fent leírtak ellenére amennyiben egy bíróság azt állapítja meg, hogy a fenti jogi nyilatkozatok nem végrehajthatóak, a felek megállapodnak arról, hogy sem a BNI, sem leányvállalatai, tagvállalatai, alkalmazottai, részvényesei vagy igazgatói (vagy látogatók esetében a franchise-vállalkozók) nem felelősek (1) az Ön által az egy éves BNI-tagságért fizetett tagdíj összegét meghaladó bármely kártérítésért, vagy (2) olyan, Önt vagy harmadik személyt érintő közvetett, esetleges, büntető, rendkívüli vagy következménykárért fizetendő kártérítésért vagy használati érték elvesztéséért, bevételkiesésért, elmaradt haszonért vagy elveszett adatokért, amelyek abból fakadnak, hogy Ön használta a honlapot vagy a honlapon található szolgáltatásokat, tartalmat, szolgáltatott anyagokat, anyagokat vagy egyéb információkat, megnyitotta vagy a honlapról letöltötte őket; még abban az esetben is, ha a BNI-nak tudomása van az említett károk lehetőségéről vagy tájékoztatták róla. E korlátozás alkalmazandó függetlenül az Ön igényének alapjától vagy attól, hogy az itt rögzített jogorvoslatok elérik-e alapvető céljukat. Ön elismeri, hogy a jelen szerződést üzleti ügyfélként és nem egyedi fogyasztóként kötötte meg. E korlátozás nem alkalmazandó olyan károkra, melyeket a BNI szándékosan és tudatosan, a jelen szerződés vagy a jelen szerződésben ki nem zárható jogszabályok megszegésével okoz Önnek. KÉRTÉRÍTÉS Ön vállalja, hogy a BNI-t, tagvállalatait és beszállítóit, továbbá valamennyi partnerüket, alkalmazottjukat, követüket és képviselőjüket (és amennyiben van, franchise-vállalkozójukat) megvédi, kártalanítja és mentesíti minden olyan igénnyel, veszteséggel, költséggel, kárral, felelősséggel és kiadással különösen, de nem kizárólagosan ügyvédi díjakkal kapcsolatban, amelyek az alábbi tényezőkből fakadnak: az Ön honlappal kapcsolatos tevékenysége; az Ön szerződésszegése; az anyagok Ön általi nem rendeltetésszerű vagy jogosulatlan használata; a honlapon található szoftver vagy információk használatához kapcsolódó, általa okozott vagy elősegített olyan magatartás, tevékenység vagy cselekedet, amely bármely állami, szövetségi jogszabály vagy szokásjog értelmében törvényellenes vagy illegális, vagy sérti valamely személy vagy szervezet jogait; olyan állítás, amely szerint az Ön által a honlapon keresztül vagy azzal kapcsolatban közvetített vagy közvetíteni kívánt tartalom ideértve a teljesség igénye nélkül bármely Ön által szolgáltatott, közzétett vagy más módon hozzáférhetővé tett tartalmat vagy szolgáltatott anyagot sérti egy harmadik fél szellemi tulajdonjogát, személyes adatainak védelméhez való vagy egyéb jogát. Amennyiben Ön önként átadja másnak a felhasználónevét, jelszavát vagy tagsági adatait, köteles felelősséget vállalni a másik fél cselekedeteiért. AZ ADATVÉDELMI SZABÁLYZAT A JELEN SZERZŐDÉS RÉSZÉT KÉPEZI Az Önre vonatkozó információkat kizárólag a jelen szerződés feltételeinek kifejezett részét képező Adatvédelmi Szabályzatban leírt módon használjuk. Amennyiben kifogásolja az Adatvédelmi Szabályzat valamely elemét, kérjük, ne használja szolgáltatásainkat, vagy vegye fel velünk közvetlenül a kapcsolatot, hogy megállapítsuk, tudjuk-e Önt egyedi elbánásban részesíteni. VÁLASZTOTT JOG ÉS JOGHATÓSÁG
14 Eltérő rendelkezés hiányában a honlap és tartalma kizárólag tájékoztatásra szolgál. A honlapot a BNI Kaliforniából (Amerikai Egyesült Államok) irányítja és működteti, függetlenül attól, hogy a szerverei adott időpontban földrajzilag hol találhatóak. Ön elfogadja, hogy jelen szerződésből eredő jogvitákra kizárólag az alább meghatározott választottbírósági út vehető igénybe, illetve amennyiben erre nincs mód, Kalifornia állam bíróságai vagy a szövetségi bíróságok által a New York-i jog alkalmazásával kerülnek elbírálásra, függetlenül a jogelvek ütközésétől és Kalifornia állam jogválasztásra vonatkozó elveitől. A honlap használatával Ön lemond arról a jogáról, hogy kifogást emeljen e bíróságok illetékességével szemben e jogviták rendezése során. Noha a honlap az egész világon elérhető, Ön ezennel tudomásul veszi és elfogadja, hogy az Ön országában érvényben lehetnek az Egyesült Államokban nem alkalmazott védelmi intézkedések, és hogy a honlapra való belépés által Ön egyértelműen és félreérthetetlenül elfogadja, hogy a honlap használatából fakadó jogvitákra jelen szerződésnek a választott jogra és joghatóságra vonatkozó záradéka által rögzített feltételek alkalmazandóak és azok értelmében kerülnek elbírálásra. A jelen szerződésből fakadó tevékenységek során minden fél elfogadja, hogy a tevékenységről a BNI a címen, a felhasználó pedig a tevékenység időpontjában a nyilvántartásban szereplő és/vagy a felhasználó fiókjához kapcsolt címen kap értesítést, amelyet később egy nemzetközileg ismert futárcégen keresztül legalább normál szállítással megküldött értesítés követ. MÁS HONLAPOKRA MUTATÓ LINKEK A honlap tartalmazhat más honlapokra mutató linkeket (a továbbiakban: harmadik személyek honlapjai). E linkek kizárólag a felhasználóink kényelmének érdekében szerepelnek a honlapon. A BNI nem támogatja és nem hagyja jóvá a harmadik felek honlapjain szereplő információkat vagy a rajtuk reklámozott termékeket vagy szolgáltatásokat, továbbá nem ellenőrzi azok pontosságát. Amennyiben Ön úgy dönt, hogy elhagyja a honlapot és ellátogat harmadik személyek honlapjaira, vagy e honlapokról alkalmazásokat, szoftvereket telepít vagy tartalmat tölt le, mindezt a saját felelősségére teszi. Ha a honlapon elhelyezett linken keresztül ellátogat egy harmadik személy honlapjára, már nem a honlap Adatvédelmi Szabályzata vagy Általános Felhasználási Feltételei vonatkoznak Önre, hanem a harmadik személy honlapjának Általános Felhasználási Feltételei és Adatvédelmi Szabályzata. Javasoljuk, hogy olvassa át a feltételeket köztük a személyes adatok védelmére és adatgyűjtési gyakorlatra vonatkozó feltételeket, amelyek azon honlapok használata során alkalmazandóak, amelyekre a honlapról navigál tovább, vagy amelyek a harmadik fél honlapjáról telepített vagy használt alkalmazásokra vonatkoznak. A harmadik fél honlapjával kapcsolatos kérdéseikkel forduljanak közvetlenül a harmadik fél honlapjához. A BNI-t nem terheli felelősség a harmadik fél honlapjához kapcsolódó cselekményekért. EXPORTELLENŐRZÉS A honlap, többek között a rajta található szolgáltatások Ön általi használata az export és a reexport ellenőrzéséről szóló jogszabályok, köztük az Egyesült Államok Kereskedelmi Minisztériuma által végrehajtott exportigazgatási törvény (EAR), valamint a Pénzügyminisztérium Külföldi Vagyont Ellenőrző Hivatala által működtetett programok hatálya alá tartozik. Ön tudomásul veszi, hogy a szükséges engedélyek nélkül nem jogosult semmilyen végfelhasználónak exportálni, reexportálni, értékesíteni, más célra használni, átruházni semmilyen szoftvert vagy szolgáltatást, vagy másképp rendelkezni róla. Ön azt is szavatolja, hogy nincs eltiltva az Egyesült Államokból származó termékek, többek között, de nem kizárólagosan a honlapon szereplő termékek vásárlásától. GYERMEKEKRE VONATKOZÓ IRÁNYELVEK
15 A honlap nem céloz 13 évesnél fiatalabb közönséget, továbbá nem tartalmaz olyan információt, amely bármilyen tekintetben káros lehet a kiskorúakra. Mindazonáltal azt tanácsoljuk a honlap 13 évesnél fiatalabb látogatóinak, hogy ne tegyenek közzé vagy ne szolgáltassanak semmilyen személyes azonosításra alkalmas információt. Amennyiben a BNI tudomására jut, hogy egy 13 évesnél fiatalabb gyermek személyes azonosításra alkalmas információt szolgáltatott, a gyermekek személyes adatainak online védelméről szóló évi törvénynek megfelelően töröljük a gyermek személyes azonosításra alkalmas információját. További információért látogasson el a Szövetségi Kereskedelmi Bizottság honlapjára (www.ftc.gov). Mindemellett az Egyesült Államok Szövetségi Törvénykönyve 47. címének módosított 230 (d) szakasza értelmében, ezennel tájékoztatjuk Önt arról, hogy már kaphatóak kereskedelmi forgalomban szülői felügyeleti programok, amelyek a segítségére lehetnek a kiskorúakra nézve káros anyagokhoz való hozzáférés korlátozásában. Az említett szoftverek elérhetőségéről további információt a nyilvánosan hozzáférhető forrásokban találhat. Bővebb tájékoztatásért vegye fel a kapcsolatot internetszolgáltatójával. VÁLASZTOTTBÍRÓSÁG A jelen Általános Felhasználási Feltételekhez, az Adatvédelmi Szabályzathoz vagy a honlaphoz bármilyen módon kapcsolódó jogvitákat Kalifornia államban, bizalmas választottbírósági eljárás útján kell rendezni; ez alól egyedül az képez kivételt, hogy a BNI Kalifornia állam bármely állami vagy szövetségi bírósága előtt jogosult gyorsított, méltányos vagy egyéb megfelelő jogérvényesítésre, amennyiben Ön megsértette a BNI szellemi tulajdonjogait vagy azzal fenyegető helyzet áll fenn. Ön vállalja, hogy a szerződéshez kapcsolódó jogviták rendezése céljából elfogadja egy kaliforniai bíróság vagy választottbíróság illetékességét, továbbá elfogadja, hogy e testület ítélete ugyanolyan súlyú és joghatályú, mintha az Ön lakóhelye vagy üzleti tevékenységének helye szerinti bíróság ítélete lenne. A felek közötti bármilyen peres eljárást vagy jogvitát a per kiváltó okának bekövetkeztét követő egy éven belül meg kell indítani, ellenkező esetben elévül. A felek közötti bármilyen peres eljárás vagy jogvita köztük a választottbíráskodásra való alkalmasságra vonatkozó ügyében valamelyik fél választása szerint választottbírósági eljárás keretében kereskedelmi választottbírósági szabályai alapján (Commercial Arbitration Rules) az Arbitration Services, Inc.(7600 Jericho Turnpike, Woodbury, NY 11797; telefon: ; honlap: vagy bármely olyan, kaliforniai székhelyű választottbíróság hoz ítéletet, amelynek szabályai nagymértékben hasonlítanak az American Arbitration Association kereskedelmi választottbírósági szabályaihoz. A választottbíró ítélete kötelező erővel bír a felekre nézve, és bármely bíróságnak ítéletként kell elfogadnia. Amennyiben Ön megszegi a jelen szerződést, és a szerződés végrehajtásához vagy a szerződésszegő magatartás megszüntetéséhez választottbírósági eljárás válik szükségessé, és egy választottbíró a BNI javára ítél, Ön vállalja, hogy kifizeti a választottbírósági eljárással kapcsolatban felmerülő költségeket, valamint a BNI ügyvédi költségeit. ÁLTALÁNOS FELTÉTELEK SEMMISSÉG Amennyiben a jelen szerződés valamely rendelkezése bármilyen oknál fogva jogellenesnek, semmisnek vagy végrehajthatatlannak bizonyul, akkor az érintett rendelkezést a lehetőség szerint engedett legszélesebb mértékben kell végrehajtani vagy semmisnek minősül és nem érinti a fennmaradó rendelkezések érvényességét és végrehajthatóságát.
16 A TELJES SZERZŐDÉSEK ÉS MÓDOSÍTÁSAIK A jelen szerződés és a részét képező egyéb szerződések alkotják együtt az Ön és a BNI között fennálló a holnap használatára vonatkozó teljes megállapodást. A jelen szerződés valamennyi, az adott témára vonatkozó korábbi írásbeli vagy szóbeli szerződés helyébe lép. A jelen szerződést csak írásban módosítható, és a BNI csak abban az esetben kötelezhető valamely lépésre vagy tevékenységre, ha azt írásban vállalja. A BNI a módosított feltételeknek a honlapon való közzétételével jogosult bármikor módosítani a jelen szerződést és valamennyi módosított feltétel a közzététel pillanatától kezdve kötelező erejű, de nincs visszamenőleges hatálya. ÉRTESÍTÉSEK Jelen szerződésben foglalt, Önnek címzett értesítéseket ben vagy a honlapon megadott egyéb kommunikációs csatornán keresztül kapja meg. A BNI-nak címzett értesítéseket az alábbi címre küldje: BNI 545 College Commerce Way Upland, CA JOGRÓL VALÓ LEMONDÁS Amennyiben a BNI nem tesz lépéseket annak érdekében, hogy jelen szerződés rendelkezéseit Önnel vagy más felhasználóval szemben kikényszerítse, az nem jelent lemondást arról, hogy a BNI az Ön vagy bármely más felhasználó által a jövőben elkövetendő esetleges szerződésszegés esetén ezt a jövőben megtegye. ENGEDMÉNYEZÉS A jelen szerződés személy szerint Önt köti, és Önnek nem áll jogában a jelen szerződést bármely más félre engedményezni. A BNI jogosult a jelen szerződést részben vagy egészben bármikor bármely más félre engedményezni. Az Önnek küldött értesítés vagy a honlapon való közzététel időpontjától kezdődő hatállyal egyoldalú kötelezettségátvállalás útján a BNI helyébe léphet valamely harmadik fél, amely átvállalja a BNI jelen szerződés keretében szerzett jogait és kötelezettségeit BNI Minden jog fenntartva.
17 SZERZŐI JOGI IRÁNYELVEK Amennyiben Ön jóhiszeműen úgy véli, hogy a honlapon közzétett valamely tartalom, szolgáltatott anyag vagy egyéb anyag sérti az Ön munkájához fűződő szerzői jogokat, kérjük, vegye fel a kapcsolatot a Digitális Milleniumi Szerzői Jogi törvény (Digital Millennium Copyright Act - DMCA) (az Egyesült Államok törvénykönyve 17. címének 512 (c) (3) bekezdése) szerint kijelölt szerzői jogi képviselőnkkel, és a levélben térjen ki a következőkre: Az állítólagosan megsértett szerzői jog tulajdonosának vagy a tulajdonos nevében képviseletre jogosult személy saját kezű vagy elektronikus aláírása; Az állítólagosan megsértett, szerzői jogi védelem alatt álló mű megnevezése; Az állítólagosan jogsértő anyag megnevezése a helyének megállapításához szükséges információ biztosításával; Szükséges információ ahhoz, hogy a BNI felvegye Önnel a kapcsolatot; Nyilatkozat arról, hogy Ön jóhiszeműen kijelenti, hogy az anyagnak a panaszban szereplő módon történő felhasználását a szerzői jog tulajdonosa, az ő képviselője vagy a törvény nem engedélyezi; és Nyilatkozat arról, hogy az értesítésben szereplő információk pontosak, továbbá büntetőjogi felelőssége tudatában arról, hogy Ön jogosult egy állítólagosan megsértett kizárólagos jog tulajdonosának nevében eljárni. Ön elismeri, hogy amennyiben nem teljesíti az e szakaszban felsorolt összes feltételt, az értesítése nem érvényes. Az eljárásra vonatkozó kérdéseivel vagy panasz benyújtása céljából, kérjük, forduljon a BNI DMCA szerint kijelölt szerzői jogi képviselőjéhez: Adam R. Bialek Wilson Elser Moskowitz Edelman Dicker LLP 150 E. 42 nd Street New York, New York Kérjük, az értesítés egy másolatát küldje el a következő címre: Norm Dominguez BNI Enterprises, Inc. 545 College Commerce Way Upland, CA Telefon: Fax: BNI Minden jog fenntartva.
18 PANASZKEZELÉSI IRÁNYELVEK (BELEÉRTVE A VÉDJEGYEK ÉS A SZEMÉLYES ADATOK VÉDELMÉT) Amennyiben Ön jóhiszeműen kijelenti, hogy a honlapon közzétett valamely tartalom, szolgáltatott anyag vagy egyéb anyag sérti az Ön jogait kivéve a szerzői jogokat vagy egyébként jogellenes, köteles értesítést küldeni róla a címre, továbbá másolatban Adam Bialeknek az címre. Az értesítésnek tartalmaznia kell az alábbi információkat: Az Ön neve, címe, címe és telefonszáma; A honlapon közzétett azon tartalom, szolgáltatott anyag vagy egyéb anyag leírása, amely véleménye szerint sérti az Ön jogait vagy egyébként jogellenes, valamint az említett anyag azon részeinek megjelölése, melyeknek javítását vagy eltávolítását kéri; Az anyag honlapon belüli helyének megjelölése; Amennyiben úgy véli, hogy az anyag sérti az Ön jogait, mellékelnie kell egy nyilatkozatot az Ön által bejelentett jogsértés jogalapjáról; Amennyiben úgy véli, hogy az anyag jogellenes vagy sérti mások jogait, mellékelnie kell egy nyilatkozatot e véleményének alapjáról; Egy büntetőjogi felelőssége tudatában tett nyilatkozat arról, hogy jóhiszeműen kijelenti, hogy az anyagnak a panaszban szereplő módon való használata jogosulatlan és hogy Ön a szóban forgó, legjobb tudomása szerint pontos információt jóhiszeműen szolgáltatja; és, Az Ön saját kezű vagy elektronikus aláírása. Amennyiben olyan üzenetet kapunk, amely a fenti előírások mindegyikének megfelel, a bejelentést értékeljük és amennyiben szükséges, a BNI saját belátása szerint megteszi a lépéseket. Jogunkban áll az Ön által küldött értesítést az állítólagosan jogsértő anyag közzétevőjének vagy más félnek a tudomására hozni BNI Minden jog fenntartva.
19 SZEMÉLYES ADATAINAK VÉDELMÉHEZ FŰZŐDŐ JOGA A jelenlegi irányelvek érvényességének kezdete: május 24. A jelen Adatvédelmi Szabályzat szabályozza, hogy a BNI Enterprises, Inc. (a továbbiakban: BNI) milyen módon gyűjti és használja az Ön személyes és nem személyes információit, amelyek a BNI Connect honlapra (a továbbiakban: a honlap) való belépéséhez szükséges. A BNI-tagság révén szerzett információk nem tartoznak ebbe a körbe. További információért írjon a címre. Kérjük, amennyiben még nem tette, olvassa el a(z) [Általános Felhasználási Feltételeket], amelyek a szerződés részét képezik. A SZERZŐDÉS HATÁLYA ALÁ TARTOZÓ HONLAPOK Az Adatvédelmi Szabályzat a BNI által a BNIConnect.com domainen üzemelő BNI Connect honlap és a BNI által működtetett egyéb kapcsolódó domainek kapcsán tanúsított magatartására vonatkozik. TERÜLETISÉG Szervereink földrajzi elhelyezkedésétől függetlenül az Ön személyes adatai az Egyesült Államokban kerülnek feldolgozásra, ahol előfordulhat, hogy az adatvédelmi és a személyes adatok védelmére vonatkozó előírások nem biztosítanak ugyanolyan fokú védelmet, mint a világ más részein. A HONLAP MEGLÁTOGATÁSÁVAL ÖN EGYÉRTELMŰ ÉS KÉTSÉGTELEN HOZZÁJÁRUL ÁSÁT ADJA A BNI ÁLTAL AZ ÖNKÉNTESEN SZOLGÁLTATOTT ANYAGAIBÓL GYŰJTÖTT VAGY SZÁRMAZÓ SZEMÉLYES ÉS NEM SZEMÉLYES ADATAINAK GYŰJTÉSÉHEZ ÉS AZ EGYESÜLT ÁLLAMOKBAN TÖRTÉNŐ FELDOLGOZÁSÁHOZ, TOVÁBBÁ ELFOGADJA, HOGY AZ ADATGYŰJTÉSRE ÉS -FELDOLGOZÁSRA VONATKOZÓAN AZ EGYESÜLT ÁLLAMOK JOGSZABÁLYAI TEKINTENDŐEK IRÁNYADÓNAK. AZ EURÓPAI BIZOTTSÁG BIZTONSÁGOS KIKÖTŐRE VONATKOZÓ ELVEINEK VALÓ MEGFELELÉS A területiségre vonatkozó fenti nyilatkozat ellenére a BNI az Európai Unió (EU) tagállamaiból és Svájcból származó személyes információk, valamint a Kanadából származó személyes adatok gyűjtése, felhasználása és megtartása során a BNI az Egyesült Államok Kereskedelmi Minisztériumának előírásai értelmében a biztonságos kikötő alapelvei USA-EU keretrendszerének és USA-svájci keretrendszerének megfelelően végzi. A BNI tanúsítja, hogy teljesíti a biztonságos kikötő alábbi adatvédelmi elveit: értesítés, választási lehetőség, adattovábbítás harmadik fél részére, biztonság, adatintegritás, hozzáférés és végrehajtás. További információért a biztonságos kikötő elvéről, kérjük, látogasson el az Egyesült Államok Kereskedelmi Minisztériumának honlapjára a címen. INFORMÁCIÓGYŰJTÉS - Személyes információk Személyes információ alatt az Ön neve vagy az Önnel való kapcsolatfelvételt lehetővé tevő információk, a foglalkozása, valamint pénzügyi helyzetére vagy egészségügyi állapotára vonatkozó információk értendők.
20 A BNI Connect honlap célja az, hogy lehetővé tegye a BNI tagjai vagy egyéb engedéllyel rendelkező résztvevők számára, hogy önkéntes alapon megosszák egymással személyes információikat. A BNI Connect honlapon való részvétel nem kötelező. Amennyiben Ön személyes információt szolgáltat a honlapon, azt a BNI összegyűjti és tárolja annak érdekében, hogy Ön használhassa a BNI Connect honlapot. Amennyiben kétségei vannak azzal kapcsolatban, hogy közölje-e személyes információit e célból a BNI-jal, kérjük, ne használja a honlapot, és tájékoztassa a csoportját és az Igazgatóját, hogy nem kíván élni a BNI Connect-tagság lehetőségével. A jelen honlapon keresztül a BNI nem gyűjt Önről személyes információt, amennyiben Ön nem közli azokat önkéntesen. Információt több különböző linken, többek között a Kapcsolat gombra kattintva szolgáltathat. A BNI ezenkívül akkor gyűjt ilyen információkat, amikor Ön jelzi csatlakozási szándékát, regisztrál a honlapra, információt kér, felhasználónevet regisztrál, kitölti felhasználói fiókjának profiladatait vagy terméket vásárol egy, a BNI-hoz tartozó honlapon. Felhívjuk a figyelmét, hogy a BNI-on és tagvállalatain kívül a franchise-vállalkozóknak is lesz hozzáférésük az Ön információihoz. Azáltal, hogy információt szolgáltatnak és belépnek a honlapra, a franchise-vállalkozók vállalják, hogy teljesítik a jelen Adatvédelmi Szabályzat feltételeit és fenntartják a BNI által garantált biztonsági szintet. - Nem személyes információk A BNI jogosult Önről vagy a honlapon folytatott tevékenységéről nem személyes információkat gyűjteni. A nem személyes információk gyűjtésére a honlapon több esetben sor kerülhet, például amikor Ön nem személyes információt közöl a profiladatai között. A honlap automatikusan felismerheti és tárolhatja az Ön által használt böngésző típusára vonatkozó információkat, az Ön internetprotokoll-címét (IP-cím), a honlapra való belépés időpontját, napját és a honlapon töltött időt, az Ön által meglátogatott oldalakat és a hivatkozó oldalt. Amennyiben ez az információ összegyűjtésre kerül, az az Ön számítógépének küldött számítógépes kódok közismert nevén sütik révén történik. A sütik ott maradhatnak a számítógépén, kivéve ha Ön manuálisan törli őket vagy a böngészőjét úgy állítja be, hogy elutasítsa őket. Ugyanakkor ha nem fogadja el a sütiket, nehézségei támadhatnak a honlapon való böngészés során. A honlap továbbá használhat webpoloskákat, beágyazott linkeket és egyéb széles körben használt információgyűjtő eszközöket. ADATHASZNÁLAT A BNI a nem személyes információkat a honlap működtetésére használja. A BNI jogosult a honlaplátogatásokra vonatkozó adatokat elemezni annak érdekében, hogy a honlapot a látogatók számára könnyebben elérhetővé és érdekesebbé tegye. A BNI jogosult ezen adatokat harmadik személyekkel megosztani, elsősorban azért, hogy a honlap karbantartásához kapcsolódó szolgáltatásokat nyújtsanak a BNI-nak. A BNI továbbá jogosult közzétenni arra vonatkozó információkat, hogy Ön a honlapon belül mely oldalakra látogatott el. Amennyiben személyes információt szolgáltat a honlapnak, azt az Ön által kért célra, az információgyűjtés céljára vagy az Ön által később engedélyezett célra használják. A BNI az információt az Ön által kért szolgáltatás nyújtásához szükséges, illetve az azt követő elvárható ideig tárolhatja és tarthatja meg. A BNI a gyűjtés céljának vagy az Ön által a későbbiek során engedélyezett célnak megfelelő módon dolgozza fel az információkat. A személyes információkat, melyeket Ön azért szolgáltatott a honlapnak, hogy a profilján megjelenjenek vagy más módon elérhetővé váljanak, lehetősége van megosztani a honlap többi felhasználójával. Számos különböző mód áll rendelkezésére ahhoz, hogy ellenőrizze, az Ön által a